Title: Jednotka kontroly efektívnosti
Author: kascakova
Last saved by: agenda0
Company: UVSR

ZAMERANIE KONTROLY EFEKTÍVNOSTI ÚRADU VLÁDY SR NA OBDOBIE
 OD 1. 1. 2002 DO 30. 6. 2002

ÚLOHA č. 1
Previerka efektívnosti vo vybranej organizácii v rámci výskumných ústavov zabezpečujúcej úlohy výskumného charakteru pre plnenie záujmov štátu v danej oblasti. 

Cieľ:                   	Skúmanie miery hospodárnosti, efektívnosti a účelnosti s akou sú využívané ľudské, finančné a materiálne zdroje a do akej miery sa využívaním daných zdrojov plnia stanovené ciele organizácie výskumného typu. Hodnotenie, aké činnosti vykonáva organizácia v porovnaní s tým, čo jej určuje zákon, štatút, organizačný poriadok, pričom ak existujú významné odlišnosti,   zistiť čo ich vyvoláva, popis procesov, činností, zisťovanie vzťahov vo vnútri organizácii, vzťahov smerom navonok, identifikácia potrebných zmien.

Výstup:       		Prehľad  o efektívnosti fungovania vybranej organizácie výskumného charakteru, identifikácia problematických oblastí a návrhy možných riešení.  

Kontrolované subjekty:	Výskumný ústav vodného hospodárstva 

Termín konania kontroly:   február – marec 2002

Spolupráca:                     útvar kontroly ministerstva, NKÚ

ÚLOHA č. 2
Previerka efektívnosti existujúceho systému fungovania vybraných inštitúcií : Protimonopolného úradu, Úradu pre verejné obstarávanie, Úradu pre štátnu pomoc. 

Cieľ:                                 Zistiť efektívnosť systému fungovania vybraných inštitúcií. Predmetom je skúmanie efektívnosti použitia finančných, ľudských a iných zdrojov v príslušných inštitúciách a určenie do akej miery sa využívaním daných zdrojov plnili stanovené ciele inštitúcií. Pri odporúčaniach  na zefektívnenie systému fungovania uvedených 3 organizácií  zohľadniť skúsenosti z porovnateľných krajín patriacich do OECD. (veľkosťou, príp. štátoprávnym usporiadaním) 

Výstup:                             Prehľad o efektívnosti existujúceho systému, identifikácia problematických oblastí a návrh možných riešení.

Kontrolované subjekty:  Protimonopolný úrad, Úrad pre verejné obstarávanie,
Úrad pre štátnu pomoc.

Termín:                             marec – máj 2002

Spolupráca:                      ústredné orgány štátnej správy, NKÚ, vzájomná spolupráca 
       orgánov  kontroly 

ÚLOHA č. 3
Previerka efektívnosti systému zabezpečenia elektronickej komunikácie a použitia Internetu („internetovej komunikácie“) v rámci ministerstiev a ostatných ústredných orgánov štátnej správy.

Cieľ:                                 Zistiť efektívnosť systému, akým sa v kontrolovaných subjektoch uskutočňuje elektronická komunikácia a ako efektívne sa využíva Internet, spôsoby a pravidlá využitia a náklady s ním spojené.           
                  
Výstup:                             Prehľad o efektívnosti existujúceho systému, identifikácia problematických oblastí a návrh možných riešení.

Kontrolované subjekty:  Vybrané ministerstvá a ostatné ústredné orgány štátnej správy.

Termín:                            máj – jún 2002
 
Spolupráca :		       ústredné orgány štátnej správy, NKÚ